แม่มีแผลที่กระเพาะอาหารและลำไส้เล็กค่ะ โรคนี้สามารถหายขาดได้หรือไม่คะเคยได้ยินมาว่าการเป็นแผลในกระเพาะอาหารเรื้อรังอาจทำให้กลายเป็นมะเร็งกระเพาะอาหารได้ จริงหรือไม่คะถ้าเป็นอย่างนี้ผู้ป่วยควรต้องปฏิบัติตัวอย่างไรเพื่อลดความเสี่ยงของการเป็นแผลเรื้อรังคะ
สวัสดีค่ะ แผลที่กระเพาะอาหารหรือลำไส้เล็กส่วนต้นนั้นมักมีสาเหตุของการเกิดโรคมาจากระเพาะอาหารอักเสบก่อน โดยเมื่อมีการอักเสบหรือเกิดการระคายเคืองบริเวณเยื่อบุภายในทางเดินอาหาร ซึ่งอาจเกิดขึ้นได้แบบเฉียบพลันในระยะเวลารวดเร็ว เป็นในระยะสั้น ๆ และหายภายใน 1-2 สัปดาห์ แต่ถ้ามีอาการบ่อยครั้งเป็นระยะเวลานานจนเกิดการอักเสบเรื้อรัง จะทำให้เกิดแผลตามมาได้การมีแผลในกระเพาะเรื้อรังนั้น อาจสัมพันธ์กับการติดเชื้อชนิดหนึ่งชื่อ H.pyroli ซึ่งพบว่าเชื้อนี้อาจสัมพันธ์กับการเกิดมะเร็งกระเพาะอาหารได้เช่นกันโรคนี้มักจะไม่หายขาด แต่ควบคุมได้ด้วยยาลดกรดในกระเพาะตามที่แพทย์สั่งและการปรับพฤติกรรมโดยควรรับประทานอาหารสุกสะอาดและรับประทานอาหารให้ตรงเวลา ไม่นอนหลังรับประทานอาหารทันที และหลีกเลี่ยงอาหารที่รับประทานแล้วทำให้เป็นมากขึ้น ในบางคนอาจเป็นพวกอาหารเผ็ด อาหารรสจัด หรือน้ำอัดลมอ่านเพิ่มเติม